Kjell Thue

Kjell Thue (1919–2012) var en norsk jurist og radioprogramleder som arbeidet i NRK i over 30 år. Han er spesielt kjent fra programposten Nitimen som han startet opp i 1965 sammen med Johan Vigeland. 

Thue ble utdannet jurist i 1947 og arbeidet deretter som advokatfullmektig hos høyesterettsadvokat Ragnv. Wilberg i Fredrikstad. Fra 1951 til 1961 drev han egen advokatpraksis i Fredrikstad. I 1958 ble han hentet til NRK, hvor han ble programleder i Store Studio. 

I 1961 ble han fast ansatt som programsekretær i underholdningsavdelingen i NRK. I 1963 ble han programleder i Reiseradioen. Han var leder av Reiseradioen og Nitimen gjennom 20 år, og ble på folkemunne kalt «Nitimens far». Fra 1975 var han redaksjonssjef i underholdningsavdelingen. Han pensjonerte seg i 1989.Aftenposten – Nitimens hyldest til Kjell Thue (26. mai 1989, s.48) De siste fire årene ledet han programmet Hoppla, vi lever.

Thue spilte seg selv i krimserien Nitimemordet (1976). 

Han mottok Lytterprisen i 1982.

 Referanser 

Kategori:Norske radioprogramledere
Kategori:Norske advokater
Kategori:Norske jurister
Kategori:Programledere for NRK Radio
Kategori:Lytterprisen
Kategori:Personer fra Drammen kommune